GLOBAL บวกเกือบ 4% รับอานิสงส์ครม.อนุมัติแผนกระตุ้นเศรษฐกิจ
GLOBAL บวกเกือบ 4% รับอานิสงส์ครม.อนุมัติแผนกระตุ้นเศรษฐกิจ โดย ล่าสุด ณ เวลา 10.33 น. อยู่ที่ 15.80 บาท บวก 0.60 บาท หรือ 3.95% สูงสุด 16.10 บาท ต่ำสุด 15.30 บาท ด้วยมูลค่าซื้อขาย 183.40 ล้านบาท
26 ต.ค. 2559

ผู้สื่อข่าวรายงานว่า ราคาหุ้นบริษัท สยามโกลบอลเฮ้าส์ จำกัด (มหาชน) หรือ GLOBAL ล่าสุด ณ เวลา 10.33 น. อยู่ที่ 15.80บาท บวก 0.60 บาท หรือ 3.95% สูงสุด 16.10 บาท ต่ำสุด 15.30 บาท ด้วยมูลค่าซื้อขาย 183.40ล้านบาท ขณะที่ดัชนีหุ้นไทยโดยรวมลบ 0.11%

ขณะที่ บล.กสิกรไทย ระบุในบทวิเคราะห์ว่า GLOBAL รับปัจจัยบวกจากมาตรการอัดฉีดเข้าหมู่บ้านวงเงินกว่า 1.8 หมื่นล้านบาท โดยมาตรการดังกล่าวรัฐบาลมีความคาดหวังที่จะช่วยกระตุ้นเศรษฐกิจช่วงบรรยากาศการจับจ่ายใช้สอยชะลอตัว ซึ่งน่าจะทำให้การใช้จ่ายในท้องถิ่นฟื้นตัวขึ้นมาบ้าง ถือเป็นปัจจัยบวกต่อกลุ่มที่อิงกับการอุปโภคบริโภคในประเทศ โดยเฉพาะกิจการที่มีรายได้จากต่างจังหวัดเป็นหลัก